Georgijs Bezručko

Georgijs (Georgs) Bezručko ( DaugavpilsValdības Vēstnesis, Nr.183 (16.08.1938) —  Rīga) bija Latvijas šahists.

 Biogrāfija 
Šahu iemācījies spēlēt 14 gadu vecumā. 1930. gados dzīvojis Jelgavā, kur pakāpeniski izveidojies pār vienu no Zemgales reģiona spēcīgākajiem šahistiem. Bijis agresīva, uzbrūkoša stila šahists.

1938. gadā dalījis 1.—2. vietu Latvijas čempionāta 1. priekšsacīkšu grupā un ieguvis tiesības piedalīties 2. starptautiskajā šaha turnīrā Ķemeri — Rīga 1939. gadā, kurā ierindojies priekšpēdējā, 15. vietā.Kemeri (1939) No šī turnīra pazīstama ir Bezručko partija pret Jefimu Bogoļubovu, kurā pēc korekta dāmas upura Bezručko nespēja atrast pareizo gājienu secību, lai panāktu pelnītu uzvaru pār bijušo Pasaules šaha čempiona nosaukuma pretendentu.Georgs Bezruchko vs Efim Bogoljubov Kemeri (1939), rd 6, Mar-09

Otrā pasaules kara laikā cīnījies Sarkanās armijas rindās. Pirmajos pēckara gados aktīvi iesaistījies Latvijas šaha dzīvē. 1946. gadā pēc četru gadu piespiedu pārtraukuma šahista gaitās izcīnījis 4. vietu Rīgas šaha čempionātā.Fiziskā Kultūra, Nr.2 (01.02.1946)Championship of Riga — 51.-9.2.1946 1947. gadā piedalījies Hermaņa Matisona memoriālā, kurā ierindojies 7. vietā.Memorial G.Matison — Riga 24.8-12.9.1947 Vēl pēc gada dalījis 3.—4. vietu Rīgas šaha čempionātāChampionship of Riga — 24.1.-5.3.1948 un 4.—6. vietu Latvijas šaha čempionātā.

Pēc 1948. gada šaha turnīros piedalījies reti. Strādājis par Latvijas PSR Ministru padomes Ražošanas kooperācijas pārvaldes ekonomistu.1950.08.10 Latvijas PSR Augstākās Padomes prezidija ziņotājs

1965. gada jūnijā uzvarējis Rīgas Kirova rajona šaha čempionātā.1965.06.26 Sports (Latvijas PSR Sporta biedrību izdevums)

Mūža beigās strādājis par tekstilfabrikas «Sadarbs» darba un darba algas nodaļas vadītāju.Rīgas Balss, Nr.243 (15.10.1968)

 Vietas Latvijas šaha čempionātos 
 1932. gads — 8. — 9. vieta IV Latvijas šaha kongresa 2. virsturnīrā.
 1937. gads — 3. vieta VI Latvijas šaha kongresa 1. virsturnīrā.
 1938. gads — 1. — 2. vieta Latvijas čempionāta 1. priekšsacīkšu grupā.
 1946. gads — 4. — 5. vieta.
 1947. gads — 17. — 18. vieta.
 1948. gads — 4. — 6. vieta.

 Atsauces 

 Ārējās saites 

Kategorija:1912. gadā dzimušie
Kategorija:1968. gadā mirušie
Kategorija:Daugavpilī dzimušie
Kategorija:Latvijas šahisti
Kategorija:PSRS šahisti